Jabarkan Sajarah Toyota dari Toyota dalam bahasa jawa

Toyota Motor Corporation (TMC) diadhekake sasi September 1933 dadi divisi mobil Pabrik Tenun Otomatis Toyota. Divisi mobil iki dipisah ing taun 27 Agustus 1937 kanggo nyipta Toyota Motor Corporation kang dadi nganti kaya saiki.

Dadi saka indhustri Tekstil, Toyota ndadèkaké dhèwèké salah siji pabrikan otomotif kang misuwur ing dunya. Mèrek kang mrodhuksi 1 mobil saben 6 detik iki ndadèkaké jeneng Toyota amarga celukane luwih énak ketimbang jeneng kang ngadekake ya iku Toyoda. Iki asal mulane tonggak mlakune bisa eneng Toyota ing dunya.

Toyota dadi pabrikan mobil gedhé dhéwé ing dunya babagan unit sales lan net sales. Pabrikan gedhé ing Jepang ngasilakake 8-8,5 yuta unit mobil saben tauné.

Toyota dhèwè diadhekaké karo Sakichi Toyoda kang wiwit saka indhustri tekstil cilik.

Ketimbang karo indhustri-indhustri otomotif liyané kang migunakaké jeneng kang yasa  kaya ta Honda diadekaké déning Soichiro Honda, Daimler-Benz (Gottlieb Daimler lan Karl Benz), Ford (Henry Ford), jeneng Toyoda ora bisa dianggo dadi mèrek. Amarga ing taun iku nyebut jeneng Toyoda ora kepénak dirungokake lan diplesetné dadi Toyota.

Sakichi Toyoda lair ing sasi Fèbruari 1867 ing Shizuoka, Jepang. Uwong iki wis misuwur saka umur limalas taun amarga wis dadi panemu utawa ilmuwan. Sakichi Toyoda ngapdekaké uripé kanggo sinau lan ngembangaké piranti babagan tekstil. Ing umur telungpuluh taun Sakichi Toyoda ngrampungakaké  mesin Tenun. Amarga iki ngeteraké dadi cikal bakal gawé Toyota, ya iku Toyoda Automatic Loom Works ing taun November 1926.

Ing kéné kasil paten saka mesin tekstil otomotif lajeng didol menyang Platt Brothers & Co saka Inggris, Britania Raya. Kasil saka paten iki didadekaké modhal kanggo ngembangaké divisi otomotif. Wiwit taun 1933, nalika Toyoda yasa divisi otomotif, Tim iki akèh dikendalikaké karo putrané Kichiro Toyoda lan akèh ngasilaké inovasi-inovasi anyar ing dunya. Mesin tipe A bisa dirampungké taun 1934. Setaun sawisé mesin iki dicangkok prototipe pisanan lan ngasilaké Truk modhel G1.

Ing taun 1936 ngetokaké mobil penumpang pisanan ya iku Toyoda AA. Modhel iki dikembangake saka prototipe modhel A1 karo bodi lan mesin A. Mobil iki dikonsepaké dadi mobil rakyat. Konsep-konsèp mobil kaya ngene tetep dicekel karo Toyota nganti saiki.